  Туспуктэм: mchs.gov.ru Майя Бывальцева Россиысь граждан обороная, шуэрес учыръёсъя но стихийной курадӟонъёслэсь бервылзэс быдтонъя министре генерал-майорез Александр Куренковез юнматӥзы. Азьмуртлэн косэтэзлэн (указ) текстэз 25-тӥ куартолэзе Кремльлэн сайтаз шарямын. Косэт юнматэм дырысеныз кужымаз пыре. ВАТСАН Куренков Александр Вячеславович вордскиз Москва улосвылын 1972-тӥ аырн 2-тӥ инвожое. 1998-тӥ арын Москваысь физкультурая кун академиез йылпумъяз, 2004-тӥ арын – Москваысь психологияя но мерлыкъя институтэз. 1995-1999 аръёсы Москваысь 312 номеро школаын физкультурая дышетӥсь луыса ужаз. 1999-тӥ арын кун кышкыттэмлыкъя ёзэсъёсы службае пыриз. 1999-2002 аръёсы Россиысь кышкыттэмлыкъя федерал службаын (ФСБ) пӧртэм интыужъёсын (должность) тыршиз. 2002-2021 аръёсы Россиысь возьмаськонъя федерал службаын (ФСО) ужаз. 2021-2022 аръёсы Нацгвардилэн кивалтӥсезлэн юрттӥсез, собере воштӥсез вал. 2022-тӥ арысь 25-тӥ куартолэзьысен – Россиысь МЧС-лэн кивалтӥсез. Тодэ вайытом, Россиысь МЧС-лэн кивалтӥсез Виктор Зиничев 2021-тӥ арын 8-тӥ куарусёнэ бырыны шедиз, министр интыын 2018-т арысен ужаз вал. Та дырозь удысэтэн кивалтӥсьлэсь ужзэ министрлэн нырысетӥ воштӥсез Александр Чуприян быдэсъяз.  Тегъёс: МЧС Россия ВладимирПутин Политика кивалтӥсьёс  